Espas

Espas (, ) – miestas Suomijos pietuose, Suomijos įlankos pakrantėje, Helsinkio aglomeracijoje. Antrasis pagal dydį šalyje. Technologijų ir verslo centras; mieste įsikūrę virš 200 tarptautinių korporacijų,Espoo, Encyclopaedia Britannica. Nuoroda tikrinta 2020-12-13. yra „Nokia“, „Neste“ ir kitų bendrovių pagrindinės būstinės.Contact Us, Nokia. Nuoroda tikrinta 2020-12-13.Contacts, Neste. Nuoroda tikrinta 2020-12-13. Miesto apylinkėse laužiamas granitas. Mieste stovi XV a. bažnyčia, veikia Helsinkio technologijos universitetas (įkurtas 1908 m.), Espo‑Vantos technologijos institutas, aukštoji technikos mokykla, Suomijos techninių tyrimų centras. Suomių dailininko Akselio Galeno-Kalelos XX a. pr. gyvenamajame name su dirbtuvėmis įkurtas Tarvaspė (Tarvaspää) muziejus. Nuo 2017 m. veikia metropoliteno linija.Metro extension finally launched – commuters rejoice, experts cautious, Yle, 2017-11-18. Nuoroda tikrinta 2020-12-13. Į šiaurės vakarus nuo miesto yra Nūksijo (Nuuksio) nacionalinis parkas.

Pirmą kartą rašytiniuose šaltiniuose paminėtas 1431 m. 1972 m. suteiktas miesto statusas.History of Espoo , City of Espoo. Nuoroda tikrinta 2020-12-13. 1991 m. mieste priimta tarptautinė Espoo konvencija.

 Sportas 
 Espo „Honka“ – buvęs futbolo klubas;FC Honka pagal Globalsportsarchive
 Espoon Palloseura – futbolo klubas;Espoon Palloseura pagal Globalsportsarchive
 „Espoonlahden urheilupuisto“ stadionas, talpiantis 1,2 tūkst. žiūrovų.Espoonlahden tekonurmi 2

 Miestų partnerystė 
  Estergomas, Vengrija
  Gatčina, Rusija
  Irvingas, JAV
  Kiogė, Danija
  Kiongsbergas, Norvegija
  Kristianstadas, Švedija
  Nomė, Estija
  Sautarkroukuras, Islandija
  Šanchajus, Kinija

 Šaltiniai 

 Nuorodos 
 Miesto oficiali svetainė (angl.)